**Održane konsultacije sa mladima u okviru platforme „Dijalog za mlade“ u Opštini Gacko**

U četvrtak, 28. septembra 2023. godine u prostorijama Kulturno sportskog centra Gacko organizovane su konsultacije sa mladima iz opštine Gacko u okviru platforme „Dijalog za mlade“. Učesnici su bili srednjoškolci, aktivisti, volonteri u zajednici i predstavnici organizacija civilnog društva koji sprovode projekte na za mlade (46 učesnika). Pored mladih, učešće u konsultacijama su uzeli predstavnici opštinske uprave i Razvojnog programa Ujedinjenih nacija (UNDP). Ove konsultacije su organizovane sa ciljem da mladi iznesu svoje ideje i prijedloge za inicijative koje bi poboljšale položaj mladih u lokalnoj zajednici te da se predstave inicijative koje su ranije podržane u okviru Regionalnog programa lokalne demokratije na Zapadnom Balkanu 2 (ReLOaD 2 projekat).

Konsultacije sa mladima su vodile učesnice srednje škole iz Gacka: Tanja Radmilović, Ivana Radan, Jovana Adžić i Sara Adžić, a koje su tokom mjeseca avgusta 2023 godine učestvovale na kampu aktivizma koji je organizovan od strane Instituta za razvoj mladih KULT, a ponovo u sklopu ReLOaD2 projekta.

Tokom diskusije učesnici su davali prijedloge ali i konkretne inicijative za unapređenje kvalitete života mladih:

* Jačanje svijesti mladih za brigu o okolini kroz uključivanje istih u eko akcije
* Pokretanjem omladinskih inicijativa za mlade sa područja opštine Gacko
* Pokretanje i sprovedba partnerskih projekata za mlade na području opštine Gacko
* Zagovaranje za uvođenje više obrazovnih smjerova u srednjoj školi kako bi se doprinjelo sprečavanju odlazaka mladih osoba iz Gacka
* Organizacija i sprovedba raznovrsnih sadržaja za mlade (kultura, umjestnost i sl)
* Organizovacija jednodnevnih radionica i izleta za mlade

U drugom dijelu sastanka, mladima se obratio prof Radioica Antunović, voditelj Centra za učenje i edukaciju „Naučionica“ te predstavio podržanu omladinsku inicijativu „Revitalizacija školskog igrališta u okviru srednjoškolskog centra Gacko“. Ova inicijativa je podržana u okviru ReLOaD 2 projekta, a ista je definisana tokom konsultacija sa mladima u sklopu platforme „Dijalog za mlade“ Ovo su pete konsultacije sa mladima u sklopu platforme „Dijalog za mlade“ u opštini Gacko od juna 2022. godine i iste će biti organizovane u budućnosti sa ciljem većeg uključivanja mladih u život lokalne zajednice.

Dijalog za mlade je konzultativni mehanizam za aktivno uključivanje mladih u život zajednice. Organizira se u okviru Regionalnog programa lokalne demokracije na Zapadnom Balkanu 2 – ReLOaD2, kojeg financira Europska unija, a sprovodi Razvojni program Ujedinjenih naroda u Bosni i Hercegovini (UNDP) u partnerstvu sa Opštinom Gacko.

Vezana vijest: [https://gacko-rs.info/poziv-za-ucesce-u-konsultacijama-za-mlade-u-okviru-platforme-dijalog-za-mlade-gacko-2/](https://eur03.safelinks.protection.outlook.com/?url=https%3A%2F%2Fgacko-rs.info%2Fpoziv-za-ucesce-u-konsultacijama-za-mlade-u-okviru-platforme-dijalog-za-mlade-gacko-2%2F&data=05%7C01%7Cemir.basic%40undp.org%7C08c90548866646610d3d08dbbf42c9aa%7Cb3e5db5e2944483799f57488ace54319%7C0%7C0%7C638314065785989539%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=Wv3R53MXQFjtOr%2Bm1UahPDhxl%2BW5nYJPBja5NDwKK7M%3D&reserved=0)